**ΠΑΝΤΕΙΟ ΠΑΝΕΠΙΣΤΗΜΙΟ**

**ΤΜΗΜΑ ΚΟΙΝΩΝΙΚΗΣ ΠΟΛΙΤΙΚΗΣ**

#### ΒΑΣΙΚΑ ΣΤΟΙΧΕΙΑ ΚΟΙΝΩΝΙΟΛΟΓΙΑΣ

### Εαρινό Εξάμηνο 2024 - 25

### Διδάσκων: Ηρακλής Μαυρίδης

Στο εισαγωγικό αυτό μάθημα θα προσπαθήσουμε να κατανοήσουμε *κριτικά* μερικά βασικά φαινόμενα, σχέσεις και *θεσμούς* του κοινωνικού κόσμου και των κοινωνικών *σχέσεων* μέσα στον οποίο όλοι / όλες ζούμε καθημερινά μέσα σε *συλλογικότητες* και θα αναφερθούμε σύντομα σε μια σειρά από διαφορετικά θέματα και τομείς της κοινωνιολογίας. Στόχος του μαθήματος είναι να μας ευαισθητοποιήσει σε κάποιους από τους τρόπους σκέψης, έρευνας και έννοιες της κοινωνιολογίας και να μας προτείνει *επιστημονικούς* τρόπους ερμηνείας και κατανόησης της κοινωνικής πραγματικότητας (ως απαραίτητη προϋπόθεση για τις σπουδές στην κοινωνική πολιτική) διαφορετικούς από αυτούς που θεωρούμε συνήθως ως αυτονόητους. Παράλληλα θα μας απασχολήσει και το ζήτημα του γιατί και πώς η κοινωνιολογία – και κατ΄ επέκταση όλες οι κοινωνικές επιστήμες – θεωρείται *επιστήμη*,αλλά διαφορετική από τις φυσικές επιστήμες˙ εδώ θα πρέπει να θέσουμε το ερώτημα ποιο είναι το αντικείμενο της επιστήμης, της σχέσης του επιστήμονα - κοινωνιολόγου με αυτό όπως και των στόχων της επιστήμης αυτής. Τέλος θα προσπαθήσουμε να κατανοήσουμε κριτικά μια σειρά από διαφορετικές όψεις, δομές και θεσμούς της σύγχρονης κοινωνικής ζωής όπως η οικογένεια, η εργασία, το σώμα και η υγεία, η κοινωνική διαστρωμάτωση, ο εξαστισμός, η παγκοσμιοποίηση, η εθνότητα, η παρέκκλιση, η κοινωνική μεταβολή, η βιομηχανική κοινωνία κλπ

Το κείμενο που θα χρησιμοποιήσουμε στο μάθημα αυτό είναι το βιβλίο των Anthony Giddens & Philip Sutton ***Κοινωνιολογία*** (εκδ. Gutenberg, 2020) αλλά οι διαλέξεις θα περιλαμβάνουν και άλλα στοιχεία εκτός βιβλίου, γι΄ αυτό η **παρουσία** **(**και οι **προσωπικές** σημειώσεις) όλων των φοιτητών / τριών σε αυτές **θεωρείται απαραίτητη**. Το μάθημα θα έχει τη μορφή τρίωρων εβδομαδιαίων διαλέξεων αλλά ενθαρρύνεται πάντοτε η **συμμετοχή** όλων με παρεμβάσεις, διευκρινήσεις και ερωτήσεις.

Εκτός αυτού, ο διδάσκων θα είναι διαθέσιμος στις ώρες γραφείου του (μετά από συνεννόηση) και ηλεκτρονικά μέσω e-class στο οποίο πρέπει να εγγραφούν υποχρεωτικά όλοι/ες οι φοτητές/τριες, μέσω mail στο irmavridis@gmail.com, και κατά το μάθημα για οτιδήποτε χρειασθούν οι φοιτητές / τριες. Στο τέλος του εξαμήνου θα υπάρχει μια γραπτή εξέταση επάνω στην εξεταστέα ύλη η οποία θα καθορισθεί προς το τέλος του εξαμήνου.